cyanic-selkie/wikianc huggingface dataset:
Diplomac (1967)
Radnja
Sljedećeg jutra, Benjamin odlazi u kuću studentskog udruženja Delta Chi u nadi da će pronaći Elaine ili Carla; tamo saznaje da je vjenčanje u Santa Barbari tog istog jutra. Benjamin žurno vozi prema Santa Barbari, zaustavlja se samo na benzinskoj stanici i pita gdje se nalazi crkva. Benjamin je u takvoj žurbi da nije čak ni nasuo gorivo. Zbog toga mu ponestaje goriva i mora da trči niz posljednjih nekoliko blokova. Stiže u crkvu baš u momentu kad mladenka i mladoženja trebaju da se poljube. Misleći da je zakasnio, on udara o staklo na zadnjem dijelu crkve i uzvikuje više puta "Elaine!" Ona se okreće, sa oklijevanjem gleda u svoje roditelje i njenog budućeg supruga, ali onda ona uzvikuje "Ben!" i počinje trčati prema njemu. Utom svađa izbija jer svi pokušavaju da ih spriječe da pobjegnu. Elaine je uspjela da se oslobodi majke, koja joj viče: "Prekasno!" zato što je Elaine navodno već rekla da, na šta je ona odgovorila: "Ne za mene!" Benjamin zadržava sviju tako što maše krstom koji je skinuo sa zida, a zatim ga koristi da zaglavi vrata dok njih dvoje bježe. Oni trče niz cestu i zastavljaju autobus. Ushićeni i nasmijani oni zauzimaju zadnje sjedište. Ali Benjaminov osmijeh postepeno blijedi dok gleda naprijed niz autobus, ne gledajući Elaine. Elaine također izgleda nesigurna, gleda Benjamina s ljubavlju, ali primjećuje njegov izraz lica i okreće se od njega sa sličnim izrazom dok autobus odvozi dvoje ljubavnika u neizvjesnu budućnost.
Sključani
Sključani su naseljeno mjesto u općini Kozarska Dubica, Bosna i Hercegovina.
Celine (Podturen)
Celine (mađ. Celine) su naseljeno mjesto u sastavu općine Podturen, Međimurska županija, Republika Hrvatska.
Historija
Do teritorijalne reorganizacije u Hrvatskoj nalazile su se u sastavu stare općine Čakovec. Kao samostalno naseljeno mjesto, Celine postoje od popisa 2001. godine. Nastalo je izdvajanjem dijela iz naselja Gornji Kraljevec i nenaseljenog dijela naselja Sivica.
Stanovništvo
Na popisu stanovništva 2011. godine, Celine su imale 345 stanovnika. Za narodnosni sastav 1991. godine pogledati pod Gornji Kraljevec.
Napomena: ''U 2001. nastalo izdvajanjem iz naselja Gornji Kraljevec (općina Vratišinec), i nenaseljenog dijela naselja Sivica. Od 1857. do 1921. te u 1981. i 1991. podaci su sadržani u naselju Gornji Kraljevec (općina Vratišinec).''
Pićevići
Pićevići su humska vlastela iz župe Dabar. Kroz čitavo stoljeće od sredine 14. do sredine 15. stoljeća spominju se različiti Pićevići, ali je, kako to konstatira najbolji poznavalac humske vlastele Mihailo Dinić u svome djelu, teško prepoznati jasnu rodbinsku vezu među njima. Godine 1352. spomenut je Klapen, čovjek Miloša Pićevića iz Dabra (Clapen homo Milosii Picychoeuich de Daber). On je prodao jednu tovarnu životinju Daboju Benevognunoviću za četiri perpera i četiri groša. Nešto više informacija ima o Pribilu Pićeviću iz Dabra. Aprila 1365. godine on je bio jemac za Vukca Dubravčića iz Nevesinja. Pribil Pićević i njegov ćovjek Hranoje Radetković spomenuti su 1372. godine (Pribilli Picheuich). Kasnije, jula 1376. godine, Pribil Pićević se javlja kao jemac za Tvrtka Liepčinića kod Miroslava Nesnovića. To je morao i potvrditi jer se spominje septembra 1381. godine da je platio 20 perpera. Nešto ranije, decembra 1367. godine spomenuta je Mirka kćerka Gojana sa posjeda Pićevića (Mircha filia condam Goyani de contrata Pichieuich). Ona se obavezala na četverogodišnju službu služavke kod Nikole Palmotića. Godine 1381. ljudi braće Hrvatina i Vukca Pićevića izvršili su krađu kod Trebinja (supra homines Volcheç Pichieuich et Cheruatini fratris eius). Februara 1383. godine se spominje Hrvatin Pićević u vezi sa žitom koje je trebao prevesti u Dubrovnik. Januara 1413. godine u jednoj tužbi spomenuti su ljudi Dobrovoja Pićevića koji žive u Trusini (Vucoslauum et Milorad fratres et filios Budichi Mischouich et supra Pribil Mischouich patruum suprascriptorum, homines Dobrouoy Pichieuich commorantes in Trusina et quemdam filiastrum Bogmili Predoeuich). Vezu Pićevića sa knezom Grgurom Nikolićem potvrđuje pokazatelj iz jula 1418. godine kada se među Grgurovim svjedocima spominje izvjesni Ostoja Pićević. U tužbi iz augusta 1429. godine spomenut je Novak Pribanović iz Dabra, čovjek Radiča Pićevića. Iz Dabra je i Ivaniš Pićević. Prema pokazatelju iz augusta 1467. godine za Ivaniša je bila udata Vladisava, jedna od kćerki Braila Tezalovića, trgovca iz Prače i diplomate na dvoru vlastele Pavlovići. O Pićevićima u Dabru svjedoče natpisi Radivoja i Radoslava Vukčića, sinova Vukca Pićevića u Ljutom dolu u Dabarskom polju.
Privredno vijeće Jugoslavije
Privredno vijeće je bilo jedan od pet domova Savezne skupštine SFRJ od 1963. do 1974, kao vijeće delegata radnih ljudi u radnim zajednicama. Postojalo je i na nivou socijalističkih republika. Ostala vijeća bila su: Savezno vijeće, Prosvjetno-kulturno vijeće, Socijalno-zdravstveno vijeće i Organizacijsko-političko vijeće.
Vijeće je imalo 120 zastupnika, a birale su ih općinske skupštine. Poslaničke kandidate su predlagali radni ljudi u radnim zajednicama odgovarajuće oblasti rada. Pravo da bude biran za člana Privrednog veća imao je svaki radni čovjek ili član organa upravljanja radne organizacije odnosno radne zajednice u odgovarajućoj oblasti rada, član organa upravljanja udruženja radnih organizacija i funkcioner sindikata, u odgovarajućoj oblasti rada. Poslanik je postajao kandidat koji je zakonom određenom većinom izabran u općinskoj skupštini odnosno u općinskim skupštinama.
Sve nadležnosti koje je imala Savezna skupština SFRJ, vršilo je Savezno vijeće, kao vijeće delegata građana u općinama i republikama, zajedno s drugim nadležnim vijećem, kao vijećem delegata radnih ljudi u radnim zajednicama. Savezno vijeće je ravnopravno s Privrednim vijećem: pretresalo pitanja od interesa za radne zajednice iz oblasti privrede, kao i druga pitanja iz područja privrede i financija; donosilo zakone i druge akte u tim područjima; donosilo društvene planove SFRJ.
Jurkovo Selo
Jurkovo Selo je naseljeno mjesto u sastavu općine Žumberak, Zagrebačka županija, Republika Hrvatska.
Historija
Do teritorijalne reorganizacije u Hrvatskoj nalazilo se u sastavu stare općine Jastrebarsko.
Stanovništvo
Na popisu stanovništva 2011. godine, Jurkovo Selo je imalo 66 stanovnika.
Popis 1991.
Na popisu stanovništva 1991. godine, naseljeno mjesto Jurkovo Selo je imalo 140 stanovnika, sljedećeg nacionalnog sastava:
Svjetla velegrada
Svjetla velegrada američka je romantična filmska komedija snimljena 1931. za koju je scenarij napisao, režirao i glumio glavnu ulogu Charlie Chaplin. Priča prati avanture skitnice po imenu Tramp koji se zaljubljuje u slijepu devojku (Virginia Cherrill) i zatim razvija burno prijateljstvo sa alkoholičarem milionerom (Harry Myers).
Iako je zvučni film dobijao na popularnosti, kad je Chaplin počeo raditi na scenariju 1928, odlučio je nastaviti rad s tehnikom nijemog filma. Snimanje je počelo u decembru 1928, a završio u septembru 1930. Svjetla velegrada je prvi film za koji je Chaplin komponirao filmsku muziku, a pisao ju je u šest sedmica zajedno sa Arthurom Johnstonom. Glavna tema koja se koristila kao lajtmotiv za slijepu prodavačicu cvijeća je pjesma "La Violetera" ("Ko će kupiti moje ljubičice") španskog kompozitora Joséa Padille. Chaplin je kasnije izgubio sudsku parnicu zato što nije pripisao Padilli zasluge za pjesmu.
Radnja
Zvaničnici grada otkrivaju novi kip, ali tu se skriva Tramp koji spava na njemu. Oni ga tjeraju, i on potom luta ulicama, pošto je siromašan i beskućnik, i onda ga provociraju dva ulična prodavača novina. On nailazi na prekrasnu prodavačicu cvijeća (Virginia Cherrill), ne shvatajući u prvi mah da je ona slijepa, i kupuje od nje cvijet. Baš kada mu je ona pružala kusur, jedan čovjek ulazi u obližnji luksuzni automobil i odvozi se dalje, što je zavarava da misli da je Tramp već otišao. Tramp odlazi tiho na prstima.
thumb|left|200px|Skitnica Tramp prvi prvi put sreće prodavačicu cvijeća, i otkriva da je slijepa kada nije mogla naći cvijet koji joj je ispao.
Te večeri, Tramp nailazi na pijanog milionera (Harry Myers), koji pokušava da izvrši samoubistvo pokraj rijeke. (Kasnije je spomenuto da je njegova supruga odlučila da ga napusti.) Tramp na kraju uvjerava milionera da mu je bolje da je živ. On se zajedno sa Trampom vratio u svoju vilu i daje mu da promijeni odjeću. Oni izlaze u grad, gdje Tramp nehotice uzrokuje dosta nereda. Rano sljedećeg jutra, oni su se vratili u vilu i nailaze na prodavačicu cvijeća koja je bila na putu ka mjestu gdje je obično stajala. Tramp pita milionera da mu da nešto para, koje on koristi da kupi svo cvijeće od djevojke, i zatim je odvozi kući u milionerovom Rolls-Royceu.
Nakon što je otišao, prodavačica cvijeća priča svojoj baki (Florence Lee) o svom bogatom poznaniku. Kada se Tramp vratio u vilu, milioner se otrijeznio i uopšte ga se ne sjeća, i naređuje batleru da ga istjera. Kasnije tog dana, milioner u pijanom stanju ponovo nailazi na Trampa, i poziva ga kući na raskošnu zabavu. Sljedećeg jutra, nakon što se ponovo otrijeznio i sa planovima da ode na krstarenje, milioner ponovo izbacuje Trampa iz vile. Po povratku do stana prodavačice cvijeća, Tramp otkriva da joj je doktor bio u posjeti. On odlučuje da nađe posao i zaradi novac za nju, i postaje čistač ulica. U međuvremenu, baka dobija obavještenje da će ona i djevojka biti iseljeni, ako sutradan ne mognu isplatiti svoju zaostalu stanarinu, ali ona sakriva obavještenje. Tramp posjećuje djevojku na pauzi za ručak, i vidi priču iz novina o jednom bečkom doktoru koji je osmislio operaciju koja liječi sljepilo. On tada pronalazi obavještenje o iseljenju i čita ga naglas na zahtjev devojke. On je uvjerava da će platiti stanarinu za njih. Ali, tog dana on zakašnjava na posao i dobija otkaz.
Dok je išao ulicom, jedan bokser ga nagovara da odglumi lažni boks meč, obećavši mu da će podijeliti nagradni fond od 50 dolara. Neposredno pred meč, čovjek dobija telegram upozoravajući ga da je policija u potjeri za njim. On bježi, ostavljajući Trampa samog sa svojim protivnikom. Uprkos velikih napora, Tramp je nokautiran. Nakon nekog vremena, on ponovo sreće pijanog milionera, koji se upravo vratio iz Evrope. Milioner ga vodi u vilu i nakon što je čuo da je devojka u nevolji, daje Trampu 1000 dolara. Kada su ušli u vilu Milioner i Tramp nisu imali pojma da su se dva provalnika skrivali u kući. Nakon što su provalnici čuli priču o gotovini, oni su nokautirali milionera i uzeli ostatak novca. Tramp je telefonirao policiju, ali pljačkaši bježe prije nego što je policija stigla, a batler pretpostavlja da je Tramp ukrao novac. Milioner se ne može sjetiti da je Trampu dao 1,000 dolara. Tramp zamalo uspijeva da pobjegne i daje novac djevojci rekavši joj da će biti odsutan neko vrijeme. Kasnije, on je uhapšen u prisustvu prodavača novina koji su ga ranije vrijeđali, i završava u zatvoru.
Nakon nekoliko mjeseci, Tramp je pušten. U potrazi za djevojkom, on se vraća na mjesto gdje se obično nalazila na uglu ulice, ali nije uspio da je nađe. Sada kad joj je vid vraćen, djevojka je otvorila uglednu cvjećaru zajedno sa svojom bakom. Kada jedan bogati kupac ulazi u radnju, djevojka ga pita da li je on njen tajanstveni dobročinitelj. Ali kada je on ostavlja bez odgovora, ona opet shvata da je pogriješila. Dok je vadio cvijet iz kante ispred prodavnice, Trampa ponovno napadaju dva prodavača novina. U trenutku kad je trebao da se okrene i da ode, on primjećuje devojku kroz prozor. Njegov očaj se pretvara u zanos, i on zaboravlja na cvijet. Vidjevši da je cvijet koji je pokušavao da dohvati slomljen, djevojka mu ljubazno nudi svježe cvijeće i jedan novčić. Prije nego je Tramp trebao da ode, on prihvata cvijeće. Kada ga je djevojka uzela za ruku da mu stavi novčić, ona prepoznaje dodir ruke i shvata da on nije stranac. "Ti?" ona kaže, a on klima glavom i pita je: "Možeš li vidjeti sada?" Ona odgovara jecajući, "Da, vidim sad." Tramp joj se stidljivo osmjehuje i tako se film završava.
Uvod u snimanje
Početkom 1928. godine, Chaplin je počeo da piše scenarij sa Harryjem Carrom. Radnja je postepeno rasla od početnog koncepta koji je Chaplin osmislio nakon uspjeha filma Cirkus, gdje cirkuski klaun postaje slijep i mora da sakrije svoj hendikep od svoje mlade kćeri pretvarajući se da je njegova nesposobnost samo mala nezgoda. Ovo je bila inspiracija za slijepu djevojku. Prve scene koje je Chaplin smislio bili su kraj filma, gdje je tek izliječena slijepa djevojka vidjela skitnicu Trampa po prvi put. Vrlo detaljan opis scene je bio napisan, zato što je Chaplin smatrao da je to bio centralni dio čitavog filma.
Chaplin je službeno počeo sa pripremama za snimanje filma u maju 1928. i zaposlio je australijskog scenografa Henryja Clivea da dizajnira set tog ljeta. Chaplin je na kraju dodijelio Cliveu ulogu milionera. Iako je film izvorno bio postavljen u Parizu, scenografija je inspirisana mješavinom nekoliko gradova. Robert Sherwood je rekao da je to "čudno mjesto, sa zbunjujućim sličnostima sa Londonom, Los Angelesom, Napuljem, Parizom, Tangerom i Council Bluffsom. To nije nijedan grad na svijetu a ustvari predstavlja sve gradove.." 28. augusta 1928, Chaplinova majka Ana Chaplin je umrla u dobi od 63. Chaplin je bio u žalosti nekoliko sedmica a pripreme za snimanje su bile odložene do sredine jeseni 1928. Psiholog Stephen Weissman je pretpostavio da je film Svjetla velegrada bio vrlo autobiografski, sa slijepom djevojkom koja je predstavljala Chaplinovu majku, a pijani milioner predstavljao je Chaplinovog oca. Weissman je također uporedio mnoge filmske setove sa mjestima iz Chaplinovog djetinjstva, poput kipa u sceni otvaranja filma koji je bio nalik na crkvu svetog Marka iz ulice Kennington Park Road. Set na rivi je postavljen kao da je na obalama rijeke Temze.
Chaplin je intervjuisao nekoliko glumica da igraju slijepu djevojku, ali nije bio impresioniran ni sa jednom od njih. Dok je gledao film koji je snimao žene kako se kupaju na plaži u Santa Monici, upoznao je Virginiju Cherrill. Cherrill ga je pitala da li bi ikad mogla dobiti priliku raditi sa njim. Nakon niza loših audicija sa drugim glumicama, Chaplin ju je na kraju pozvao na audiciju. Ona je bila prva glumica koja je suptilno i uvjerljivo odglumila slijepu osobu pred kamerom zbog njene kratkovidnosti. Cherrill je potpisala ugovor 1. novembra 1928.
Snimanje
Snimanje filma je službeno započelo 27. decembra 1928. godine, nakon što su Chaplin i Carr zajedno radili na scenariju gotovo cijele godine. Kao filmski autor, Chaplin je bio poznat kao perfekcionist; bio je poznat po tome što je mnogo više ponavljao snimanje scena u odnosu na druge režisere tog doba. Snimanje je počelo sa prvom scenom na mjestu gdje je Tramp prvi put susreo slijepu prodavačicu cvijeća. Scena se snimala cijelu sedmicu dana, a Chaplin je počeo da se predomišlja da li da zadrži Cherrill. Nakon mnogo godina kasnije, Cherrill je izjavila: "Nikad nisam voljela Charlieja niti je on ikada volio mene." U svojoj autobiografiji, Chaplin je preuzeo odgovornost za sve tenzije sa Cherrill na setu, pravdajući to stresom zbog sukoba oko snimanja filma. Snimanje scene se nastavilo u februaru 1929 godine, zatim ponovo za deset dana prije nego što je početkom aprila Chaplin odložio za kasnije snimanje scene. Zatim je snimio scenu otvaranja filma sa Trampom koji se budi na novom tek otkrivenom spomeniku. Ova scena je uključivala oko 380 statista, i posebno je bila stresna za Chaplina. U ovom dijelu snimanja, izgradnja setova se vršila u Chaplin Studiosu, jer je grad Los Angeles odlučio proširiti ulicu La Brea Avenue i Chaplin je bio prisiljen da pomjeri nekoliko zgrada dalje od ceste.
U novembru, Chaplin je počeo da radi sa Cherrill na nekim njenim manje dramatičnim scenama. Dok je nekoliko mjeseci čekala da snima scene, Cherrill je postalo dosadno i otvoreno se žalila Chaplinu. Tokom snimanja jedne scene, Cherrill je pitala Chaplina, da li bi mogla izaći ranije sa snimanja, kako bi mogla ići da frizira kosu. Chaplin joj je odmah dao otkaz i zamijenio je sa Georgijom Hale, koja je bila glumica u Chaplinovom filmu  Zlatna groznica  Međutim, na probama Hale se pokazala da je neodgovarajuća za ulogu. Chaplin je također nakratko imao na umu šesnaestogodišnju glumicu Marian Marsh, ali su ga njegovi saradnici odgovorili od ove ideje. Chaplin je konačno ponovo zaposlio Cherrill da završi svoju ulogu. Ona je tražila i dobila povišicu od 75 dolara sedmično. Otprilike sedam minuta probnih snimaka Hale je preživjelo i nalazi se na DVD izdanju; ti odlomci su se prvi put mogli vidjeti u dokumentarcu  Nepoznati Chaplin , zajedno sa neiskorištenim scenama otvaranja filma.
Chaplin je tada dodijelio Florence D. Lee ulogu bake slijepe djevojke i snimao je scene sa Cherrill i Lee pet sedmica. Krajem 1929. godine, Chaplin je sa Cherrill ponovo snimao prve scene djevojke koja prodaje cvijeće. Ovaj put, snimanje scene je završeno za šest dana, a Chaplin je bio zadovoljan sa nastupom Cherrill. Chaplin je nastavio sa snimanjem filma još godinu dana i bilo je tek nešto malo više od pola završeno. Od marta do aprila 1930. godine, Chaplin je snimao scene u unutrašnjosti kuće milionera u Town House u ulici Wilshire Boulevard. Unajmio je Joe Van Metera i Alberta Austina u ulozi provalnika, koje je poznavao još od dana kada su radili za Freda Karna. U kasno proljeće 1930., Chaplin je snimio posljednju veliku scenu komedije: scenu boks meča. On je unajmio Keystone glumca Hanka Manna da igra Trampovog protivnika. Za scenu je bilo potrebno 100 statista i Chaplin je četiri dana vršio probe i šest dana snimao scene između 23. i 30. juna. U početku je bio nervozan zbog dobrog odaziva statista za ovu scenu pa je pozvao svoje prijatelje da budu statisti. Preko 100 statista je bilo prisutno. Chaplinov nastup na sceni je bio toliko duhovit da je sve više ljudi dolazilo svakodnevno da učestvuju.
U julu i augustu, Chaplin je završio još šest sedmica snimanja manjih scena, uključujući i dvije scene Trampa kojeg maltretiraju prodavači novina, od kojih je jedan bio mladi Robert Parrish. U septembru 1930. godine Chaplin je završio snimanje konačne scene za šest dana. Chaplin je rekao da je bio zadovoljan sa nastupom Cherrill i da je ona na kraju shvatila ulogu. Kada je govorio o svom stilu režiranja na setu, Chaplin je izjavio: "Sve što radim je ples, mislim u smislu pravog plesa. Nešto kao u filmu Svjetla velegrada..."
Od oktobra do decembra 1930. godine, Chaplin je montirao film i uradio naslovne kartice. Kada je završio film, nijemi filmovi više nisu bili popularni. Ali Svjetla velegrada je bio jedan od velikih finansijskih i umjetničkih uspjeha u Chaplinovoj karijeri, a to je ujedno bio i njegov najomiljeniji od svih njegovih filmova. Sa posebnim osvrtom na konačnu scenu on je rekao: "U Svjetlu velegrada samo zadnja scena ... Ja ne glumim .... Gotovo apologetski, stojim izvan sebe i gledam ... To je lijepa scena, prekrasna, zato što se nije pretjerano glumilo."
Dužina filma koja se koristila nije bila karakteristična za to vrijeme i bio je to znak dugog procesa snimanja. Chaplin je snimio 95, 785 metara filma a završeni film bio je dug 2,467 metara. Omjer snimanja je iznosio oko 11.6 metara filma za svakih 30 centimetara filma koji su se našli u konačnoj verziji.
Muzika
Svjetla velegrada je bio prvi film za koji je Chaplin komponirao filmsku muziku. Dok je Chaplin više volio svoje filmove sa uživo zvukom, od 1930 većina kina je ukinulo orkestre. Mnogi od njegovih kritičara tvrde da je to radio kako bi prigrabio više kredita. Chaplin, čiji su roditelji i mnogi članovi porodice bili muzičari, imao je problema sa profesionalnim muzičarima koje je unajmio i na kraju je preuzeo na sebe da komponira filmsku muziku. Sve je bilo odrađeno za šest sedmica zajedno sa kompozitorom Arthurom Johnstonom i uključivalo je preko stotinu muzičkih sekvenci. Chaplin je rekao jednom novinaru da "ih ja u stvarnosti nisam ni napisao. Ja sam samo pjevušio a Arthur Johnston je sve zapisivao, i odao bih mu priznanje jer je napravio vrlo dobar posao. To je sve jednostavna muzika, znate, u skladu sa mojim karakterom." Namjera je bila da to bude filmska muzika koja će dočarati emocije likova kroz melodije. Muzika je snimljena za pet dana sa muzičkim aranžerom Alfredom Newmanom.
Glavna tema koja se koristila kao lajtmotiv za slijepu prodavačicu cvijeća je pjesma "La Violetera" ("Ko će kupiti moje ljubičice") španskog kompozitora Joséa Padille. Chaplin nije bio u mogućnosti da osigura učešće izvođača originalne pjesme, Raquel Meller u glavnoj ulozi, ali je uprkos tome koristio njenu pjesmu kao glavnu temu. Chaplin je izgubio parnicu sa Padillom, koja je bila održana u Parizu, gdje je živio Padilla, zbog toga što nije priznao kredite Padille za pjesmu. Neka moderna izdanja objavljena su na videu i uključuju snimke Carla Davisa.
Premijere i zarade
thumb|right|300px|Charlie Chaplin sa [[Albert Einstein|Albertom Einsteinom na premijeri filma Svjetla velegrada]] Dvije sedmice prije premijere, Chaplin je odlučio da održi nezvaničnu premijeru u Los Angelesu u Tower Theateru. Premijera je slabo prošla, privukavši mali broj ravnodušne publike. Bolji rezultati su postignuti na gala premijeri 30. januara 1931. godine, u Los Angeles Theateru. Albert Einstein i njegova supruga bili su počasni gosti, a film je dobio ovacije. Sljedeća premijera održala se u George M. Cohan Theateru u New Yorku, gdje je Chaplin pomno nadzirao prikazivanje, i proveo je dan odgovarajući na intervjue, a prethodno je potrošio 60.000 dolara na reklame, jer je bio frustriran sa onim što su publicisti iz United Artistsa uradili. Chaplin je zatražio polovinu ukupne bruto zarade, a imajući u vidu da će publiku više privlačiti sam film nego sva tehnologija, zato je tražio veće cijene ulaznica u odnosu na tokije.
Chaplin je bio nervozan zbog prijema filma, jer su u to vrijeme nijemi filmovi zastarijevali, a i ocjene su potkopale njegovo samopouzdanje. Ipak, Svjetla velegrada je postao jedan od Chaplinovih finansijski najuspješnijih i najhvaljenijih radova. Nakon dobrog prijema kod američke publike, uz zaradu od 2 miliona dolara, od čega je četvrtina zarađena u prvih 12 sedmica, Chaplin je krenuo na šesnaestodnevnu svjetsku turneju između februara i marta 1932. godine počevši od premijere u Londonu u Dominion Theatreu 27. februara. Publika koja je prolazila kroz eru Depresije primila je film sa entuzijazmom, a zarada je iznosila ukupno 5 miliona dolara tokom svog prvog prikazivanja.
Kritike
Ocjene su uglavnom bile pozitivne. Filmski kritičar iz magazina Los Angeles Examiner, rekao je da "još od vremena kad je filmska umjetnost bila u povoju uradio sam pregled prve Chaplinove komedije i Charlie nam je dao takve orgije smijeha." Kritičar New York Timesa Mordaunt Hall smatrao je da je "film urađen sa zadivljujućim umijećem". Variety je proglasio da ovo "nije najbolji Chaplinov film", ali da su određene sekvence "urnebesne." Alexander Bakshy iz magazina The Nation  bio je vrlo kritičan prema filmu, i protivio se formatu nijemog filma i pretjeranoj sentimentalnosti opisujući ga kao "Chaplinov naslabiji film". Popularnost Svjetla velegrada se povećala, sa ponovnim izdanjem filma 1950. godine i opet je pozitivno primljen od publike i kritike. Richard Meryman je smatrao završnu scenu jednom od najvećih trenutaka u historiji filma. Charles Silver, kustos filma u Muzeju moderne umjetnosti, izjavio je da je film tako visoko cijenjen jer je objelodanio novi nivo lirskog romantizma koji se nije pojavljivao u Chaplinovim ranijim radovima. On dodaje da, kao i u svakom romantizmu, ona se temelji na poricanju realnog svijeta oko sebe. Kada je film premijerno prikazan, Chaplin je bio mnogo stariji, i bio je u toku još jedne runde pravne bitke sa bivšom suprugom Litom Grey, a ekonomska i politička klima u svijetu se promijenila. Chaplin je koristio sljepilo djevojke da podsjeti Trampa na nesigurnu prirodu romantizma u stvarnom svijetu.
Nekoliko poznatih režisera pohvalili su Svjetla velegrada. Orson Welles je rekao da mu je to bio omiljeni film. U intervjuu iz 1963. godine u američkom magazinu Cinema , Stanley Kubrick je ocijenjeno film kao peti među svojih vrhunskih deset filmova. Godine 1972., poznati ruski režiser Andrej Tarkovski ocijenio je film kao peti među svojih vrhunskih deset i rekao je o Chaplinu: "On je jedina osoba koja je, bez ikakve sumnje, otišla u filmsku historiju. Filmovi koje je ostavio iza sebe nikada neće moći zastariti." George Bernard Shaw naziva Chaplina "jedinim genijem kojeg je proizvela filmska industrija". Slavni italijanski reditelj Federico Fellini često je hvalio ovaj film, a njegov film  Noći Cabirije upućuje na to. U dokumentarcu iz 2003. godine Charlie: Život i umjetnost Charlesa Chaplina, Woody Allen je rekao da je ovo bio Chaplinov najbolji film. Allen je rekao da je zasnovao konačnu scenu iz svog filma 1979 Manhattan prema Chaplinovoj završnoj sceni. Chaplinov biograf Jeffrey Vance je sažeo sve najbolje kritike i sve značajne filmaše koji su izdvojili Svjetla velegrada kao njihov omiljeni Chaplinov film tokom desetljeća. Francuski eksperimentalni muzičar i filmski kritičar Michel Chion napisao je analizu filma, koju je objavio kao  Les Lumières de la Ville . Slavoj Žižek je koristio film kao primarni primjer u svom eseju "Zašto pismo uvijek stiže na odredište?". Originalno odijelo "Trampa" iz filma Chaplin je donirao u Prirodoslovni muzej Los Angelesa.
Slijedi izabrana kritika:
Alogamija
Alogamija ili unakrsna oplodnja je oplodnja jajeta jedne jedinke spermatozoidom neke druge. Nasuprot tome, autogamija je jedan od alternativnih termin za samooploodnju. Način oplodnje kod ljudi je primjer alogamije. Samooplodnja se događa kod hermafroditnih organizama, gdje dva spojena gameta u oplodnji potiču od iste jedinke. Ovo je uobičajeno za biljke i određene protozoe.
U biljaka se pojam alogamija upotrebljava u smislu upotrebe polena jedne biljke za oplodnju cvijeta druge biljke i obično je sinonim za pojam "unakrsna oplodnja" ili "unakrsno oprašivanje" (autkrosing), iako se ovaj zadnji pojam može preciznije upotrijebiti u značenje razmjene polena između različitih biljnih sorti ili čak različitih vrsta biljaka (gdje se koristi termin "unakrsna hibridizacija") a ne jednostavno kao između različitih jedinki.
Paraziti s kompleksnim životnim ciklusima mogu proći kroz alternativne faze alogamne i autogamne reprodukcije, a opis do sada nepoznatog alogamnog stadija može biti značajan nalaz s posljedicama za ljudsku bolest.
Izbegavanje inbridinške depresije
Alogamija obično uključuje unakrsnu oplodnju između nesrodnih jedinki, što vodi ka maskiranju recesivnih alela u potomstvu. Suprotno tome, bliski inbriding, uključujući samoplodnu biljku i automiksijsku partenogenezu kod Hymenoptera, ima tendenciju da dovede do nepovoljnog ispoljavanja štetnih recesivnih alela (inbridinška depresija)
Kod dvodomnih biljaka stigma tučka može primiti polen nekoliko različitih potencijalnih donora. Kako više polenska cijev različitih donora raste kroz stigmu da bi stigla do jajnika, biljka koja ga prima može izvršiti selekciju polena favorizirajući onaj od manje srodnih biljaka. Stoga se može obaviti izbor nakon oprašivanja, kako bi se promovirala alogamija i izbjegla inbridingška depresija. Također, sjeme se može pobacati selektivno, ovisno o povezanosti u odnosu davatelj – primatelj.
IC 4830
IC 4830 (također poznat kao ESO 141-37, IRAS 19094-5922 i PGC 62934) je prečkasta spiralna galaksija koja je udaljena oko 202 miliona sg od Zemlje i nalazi se u sazviježđu Paun. Najveći prečnik je 1,70 (100 hiljada sg) a najmanji 1,3 uglovnih minuta (76 hiljada sg). Prvo otkriće je napravio DeLisle Stewart 16. septembra 1901. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Savijenost malog prsta
Savijenost distalne falange malog prsta je klasični genetički marker u obimnijim populacijskogenetičkim i genealoškim analizama.
Genetika
Kamptodaktilija se može prenositi kroz generacije u raznim nivoima fenotipske ekspresije, koji uključuju obje ili samo jednu ruku. To znači da je genetički izražajnost odgovornog gena nepotpuna. Može se naslijediti od bilo kojeg roditelja.
U nekoliko studija nasljedivost ovog svojstva nađeno je da se prenosi kao autosomno dominantno svojstvo.
Alel koji kontrolira savijenost malog prsta (RCF) kompletno je dominantan nad alelom (rcf) za prav prst (skelet distalne falange malog prsta postavljen je koso u odnosu na šaku i prste prema njihovoj centralnoj osi).
RPA4
Podjedinica 30 kDa replikacijskog proteina je protein koji je kod ljudi kodiran genom RPA4.
Savijenost malog prsta
Genetika
U novije vrijeme je otkriveno da je nasljeđivanje ovog dimorfizma vezano za hromosom 3, odnosno poziciju: 3q11.2-q13.12.
XB130
XB130, znan i kao AFAP1L2,  jest citosolni posrednik adapterskog proteina i transdukcije signala. XB130 regulira proliferaciju, preživljavanje i pokretljivost ćelija, kao i ekspresiju gena. XB130 je vrlo sličan AFAP-u i stoga je poznat kao protein 1 sličan proteinu povezanim s aktinskim vlaknima (AFAP1L2). XB130 je supstrat i regulator višestruke signalizacije posredovane tirozin-kinazom. Visoko je eksprimiranu štitnjači i slezeni.
Sreflije
Sreflije su naseljeno mjesto u općini Kozarska Dubica, Bosna i Hercegovina.
XB130
Molekulska struktura
Gen XB130 nalazi se na ljudskom hromosomu 10, sekvenca 10q25.3) i kodira protein sa 818 aminokiselina. Ima molekulsku masu od približno 130 kDa i strukturno je sličan proteinu povezanim s aktinskim filamentom (AFAP) i stoga je poznat kao AFAP1L2. Nekoliko mjesta fosforilacije tirozina i sekvenca bogata prolinom uključeni su u N-terminalno područje XB130, što mu omogućava interakciju i aktiviranje proteina koji sadrže c-Src, kao i vezanje na p85α PI3K . Dva plekstrin-homologna domena nalaze se u srednjem dijelu, dajući XB130 sposobnost vezivanja lipida. C-terminalna regija sadrži domen upredene zavojnice, koja dijeli djelimičnu sličnost s domenom leucinskim zatvaračem AFAP-a. I C-terminalni i N-terminalni regioni XB130 potrebni su za ulogu XB130 u translokaciji u lamellipodijama. Uprkos strukturnoj sličnosti XB130 sa AFAP-om, XB130 se ne ponaša kao protein povezan s aktinskim filamentom. Mjesto vezanja aktina prisutno u AFAP-u samo je djelomično u XB130.
Uloga u ćelijskom ciklusu i preživljavanju
Dokazano je da XB130 ima ulogu u proliferaciji i preživljavanju ćelija putem regulacije PI3K/Akt signalnog puta. Kada se tirozin fosforilira, XB130 ima sposobnost interakcije s podjedinicom p85ɑ PI3K preko njegovog SH2 domena. Ova interakcija dovodi do naknadne aktivacije Akta, proliferacije i preživljavanja ćelijaa. Aktivirani Akt podstiče preživljavanje ćelija i napredovanje ćelijskog ciklusa fosforilacija, inaktivirajući p21 Cip1/WAF1, p27 Kip1 i GSK3β, kao i inhibiranjem apoptoza sprečavanjem cijepanja kaspaze-8 i kaspaze-9, koje su uključene u vanjske, odnosno unutrašnje puteve ćelijske smrti. Alternativno, kada je ekspresija XB130 potisnuta in vitro, fosforilacija Akt-a i stoga aktivacija postaju značajno smanjeni. To, pak, dovodi do zastoja ćelijskog ciklusa u G1/S fazi i ubrzane apoptoze.
Uloga u pokretljivosti ćelija i invaziji
Tokom citoskeletnog preuređivanja, procesa potrebnog za pokretljivost ćelije, XB130 se premješta na periferiju ćelije. XB130 pokazuje visok afinitet prema perifernim F-aktinskim strukturama, kao što je lamelipodija. Translokacija proteina XB130 na ćelijsku periferiju je posebno važna zbog svog potencijala da utiče na migraciju ćelija i metastaze.
Uloga u ekspresiji gena
Razina ekspresije XB130 utiče na ekspresiju više gena povezanih s proliferacijom i preživljavanjem ćelija, i mikroRNK miR-33a, 149a i 193a-3p, od kojih svi oni pokazuju supresivnu funkciju tumora u ćelijama raka štitnjače.
Uloga u upali
X-130 posredovano c-Src vezivanje i aktivacija povećava Interleukin-8 (IL-8), hemokin koji proizvode epitelne ćelije pluća, koji sadrži AP-1 i mjesta vezanja SRE transkripcijskog faktora. Ova mjesta vezivanja mogu se aktivirati snižavanjem regulacije ekspresije XB130 i dovesti do smanjenja proizvodnje IL-8 u plućnim ćelijama.
Interakcije
Poznato je da XB130 ima interakcije sa genom XB130
Klinički značaj
Proteinski adapteri imaju važnu ulogu kao molekulske skele za posredovanje u transportu i interakciji različitih proteina i stoga su visoko uključeni u transdukciju signala. Deregulacija adapterskih proteina je u velikoj mjeri povezana s abnormalnošću ćelijskih funkcija i mnogi adapterski proteini su često prekomjerno eksprimirani u raku. Kliničke studije o razini ekspresije i uzorku XB130 u različitim tumorima ljudi pokazuju da je ekspresija XB130 regulirana u štitnjači gastrointestinalnim kancerima  i tumorima mehkih tkiva. Razina ekspresije XB130 bila je značajno veća u normalnih i benignih lezija od one u papilomskog i anaplazijskog/otočnog karcinoma. U studijama o mnogim gastrointestinalnim karcinomima, pokazana je onkogena uloga XB130. Ekspresija XB130 je značajno povezana sa vremenom preživljavanja i periodom bez bolesti kod pacijenata sa rakom želuca. XB130 je identifikovan kao potencijalni marker kolorektumskog karcinoma. Nivo proteina XB130 bio je povišen kod skvamoznog karcinoma jednjaka. Osim toga, XB130 je odabran kao jedan od šest visoko eksprimiranih gena povezanih s lokalnom agresivnošću tumora mehkih tkiva u setu od 102 reprezentativna uzorka tumora. Ovi nalazi ukazuju na to da bi XB130 mogao biti uključen u tumorigenezu i da je XB130 potencijalni dijagnostički biomarker i terapijska meta za rak.
Otkriće
Ovaj adapterski protein otkriven je tokom kloniranja molekula proteina povezanog s ljudskim aktinskim filamentom (AFAP1) u Latner Research Toracic Surgery Laboratories Toronto, Ontario, Kanada. Molekula je nazvana XB130 po vodećem tehničaru Xiaohui Baiju i molekuskoj masi proteina. Utvrđeno je da ovaj protein ima visoki identitet sekvence u odnosu na AFAP1, pa mu je tako i ime AFAP1L2.
Spisak brigada NOVJ
U ovom članku se nalazi spisak svih brigada NOVJ za vrijeme Drugog svjetskog rata:
Po teritorijalnoj pripadnosti
2. krajiška brigada - 3. krajiška brigada - 4. krajiška brigada - 5. krajiška brigada - 6. krajiška brigada - 7. krajiška brigada - 8. krajiška brigada - 9. krajiška brigada - 10. krajiška brigada - 11. krajiška brigada - 12. krajiška brigada - 13. krajiška brigada - 15. krajiška brigada - 16. krajiška brigada - 17. krajiška brigada - 20. krajiška brigada - 14. srednjobosanska brigada - 18. srednjobosanska brigada - 19. srednjobosanska brigada] - 15. majevička brigada - 16. muslimanska brigada - 17. majevička brigada - 18. istočnobosanska brigada-- 19. birčanska brigada - 20. romanijska brigada - 21. istočnodnobosanska brigada - 10. hercegovačka brigada - 11. hercegovačka brigada - 12. hercegovačka brigada - 13. hercegovačka brigada- 14. hercegovačka brigada
1. brigada 23. divizije - 1. brigada Operativnega štaba za Liku - 1. istarska brigada "Vladimir Gortan" - 1. zagorska brigada - 10. dalmatinska brigada - 11. dalmatinska brigada - 12. dalmatinska brigada - 13. dalmatinska brigada - 14. dalmatinska brigada - 14. primorsko-goranska brigada - 15. hrvatska brigada - 16. banijska brigada - 16. omladinska brigada "Joža Vlahović" - 17. slavonska brigada - 18. slavonska brigada - 2. brigada 2. operativne cone - 2. brigada 33. divizije - 2. istrska brigada - 21. slavonska brigada - 3. brigada 13. divizije - 3. brigada 7. divizije - 3. dalmatinska brigada - 3. istrska brigada - 3. primorsko-goranska 13. divizije - 4. brigada 12. divizije - 4. brigada 7. divizije - 4. dalmatinska brigada - 4. kordunaška brigada - 4. primorsko-goranska 13. divizije - 5. dalmatinska brigada - 5. korduška brigada - 6. dalmatinska brigada - 6. primorsko-goranska brigada - 7. banijska brigada - 7. dalmatinska brigada - 8. banijska brigada - 8. dalmatinska brigada - 9. dalmatinska brigada - Brigada "Brača Radić" - Brigada "Franjo Ogulinac-Seljo" - Brigada "Matija Gubec" - Brigada "Nikola Demonja" - Brigada "Pavlek Mihovil Miškina" - Brodska brigada - Karlovačka brigada - Osječka brigada - Plašćanska brigada - Virovitička brigada - Čehoslovaoka brigada "Jan Žiška" - Žumberaška brigada
1. brigada divizije "Garibaldi" - 1. brigada divizije "Venezia" - 156. brigada "Bruno Buozzi" - 157. brigada "Guido Picelli" - 158. brigada "Antonio Gramsci" - 2. alpinska brigada "Taurinenze" - 2. brigada divizije "Garibaldi" - 2. brigada divizije "Venezia" - 3. brigada divizije "Garibaldi" - 3. brigada divizije "Venezia" - 4. brigada divizije "Garibaldi" - 4. brigada divizije "Venezia" - 5. brigada divizije "Venezia" - Brigada "Aosta" - Brigada "Fontanot" - Brigada "Garibaldi Friuli" - Brigada "Garibaldi Natisone" - Brigada "Italia" - Brigada "Triestina d'Assalto"
1. makedonska artilerijska brigada - 1. makedonska avto-brigada - 1. makedonska brigada - 1. makedonska konjeniška brigada - 10. makedonska brigada - 11. makedonska brigada - 12. makedonska brigada - 13. makedonska brigada - 14. makedonska brigada - 15. makedonska brigada - 16. makedonska brigada - 17. makedonska brigada - 18. makedonska brigada - 19. makedonska brigada - 2. makedonska brigada - 20. makedonska brigada - 21. makedonska brigada - 3. makedonska brigada - 4. albanska brigada - 4. makedonska brigada - 5. makedonska brigada - 6. makedonska brigada - 7. makedonska brigada - 8. makedonska brigada - 9. makedonska brigada - Brigada "Goce Delčev" - Kruševska brigada (NOVJ) - Lerinsko-kosturska brigada (NOVJ) - Prva egejska brigada
1. muslimanska brigada - 16. muslimanska brigada - 2. muslimanska brigada - Muslimanska brigada
1. soška brigada - 11. slovenska narodnoosvobodilna brigada "Miloš Zidanšek" - 13. slovenska narodnoosvobodilna brigada "Mirko Bračič" - 14. slovenska narodnoosvobodilna brigada "Železničarska" - 15. slovenska narodnoosvobodilna udarna brigada "Belokranjska" - 17. slovenska narodnoosvobodilna brigada "Simon Gregorčič" - 18. slovenska narodnoosvobodilna udarna brigada "Bazoviška" - 19. slovenska narodnoosvobodilna udarna brigada "Srečko Kosovel" - 20. slovenska narodnoosvobodilna brigada - 20. slovenska narodnoosvobodilna brigada "Štabna" - 4. slovenska narodnoosvobodilna udarna brigada "Matija Gubec" - 6. slovenska narodnoosvobodilna udarna brigada "Slavko Šlander" - 9. slovenska narodnoosvobodilna brigada - Brigada "Simon Gregorčič" - Goriška brigada - Mestna brigada 7. korpusa - Prometna brigada 7. korpusa - Rabska brigada - Snežniška brigada - Soška brigada - Tolminska brigada
1. babiška brigada - 1. caribrodska brigada - 1. južnomoravska brigada - 1. kosovsko-metohijska brigada - 1. surduliška brigada - 1. šumadijska brigada - 10. srpska brigada - 10. vojvođanska brigada - 11. srpska brigada - 11. vojvođanska brigada - 12. preševska brigada - 12. srpska brigada - 12. vojvođanska brigada - 13. srpska brigada - 13. vojvođanska brigada - 14. srpska brigada - 14. vojvođanska brigada - 15. srpska brigada - 15. vojvođanska brigada "Šandor Petefi" - 16. srpska brigada - 17. srpska brigada - 18. srpska brigada - 19. srpska brigada - 2. kosovsko-metohijska brigada - 2. surduliška brigada - 2. vojvođanska brigada - 2. vranjska brigada - 2. šumadijska brigada - 20. srpska brigada - 21. srpska brigada - 22. srpska brigada - 23. srpska brigada - 24. srpska brigada - 25. srpska brigada - 26. srpska brigada - 27. srpska brigada - 28. srpska brigada - 29. srpska brigada - 3. kosovsko-metohijska brigada - 3. vojvođanska - 31. srpska brigada - 32. srpska brigada - 4. kosovsko-metohijska brigada - 4. srpska brigada - 4. vojvođanska brigada - 5. kosovsko-metohijska brigada - 5. srpska brigada - 5. vojvođanska - 6. kosovsko-metohijska brigada - 6. srpska brigada - 6. vojvođanska brigada - 7. kosovsko-metohijska brigada - 7. srpska brigada - 7. vojvođanska brigada - 8. kosovsko-metohijska brigada - 8. preševska brigada - 8. srpska brigada - 8. vojvodinjska brigada - 9. srpska brigada - 9. vojvođanska brigada - Začasna šumadijska brigada
Po specializaciji
1. artiljerijska brigada 5. korpusa - 1. artiljerijska brigada 7. korpusa - 1. makedonska artiljerijska brigada - 2. artiljerijska brigada 14. korpusa - 3. artiljerijska brigada 14. korpusa - artiljerijska brigada 1. proletarske divizije - artiljerijska brigada 16. divizije - artiljerijska brigada 17. divizije - artiljerijska brigada 2. divizije - artiljerijska brigada 2. proletarske divizije - artiljerijska brigada 21. divizije - artiljerijska brigada 22. divizije - artiljerijska brigada 28. divizije - artiljerijska brigada 29. divizije - artiljerijska brigada 3. divizije - artiljerijska brigada 36. divizije - artiljerijska brigada 37. divizije - artiljerijska brigada 38. divizije - artiljerijska brigada 4. divizije - artiljerijska brigada 4. korpusa - artiljerijska brigada 42. divizije - artiljerijska brigada 48. divizije - artiljerijska brigada 49. divizije - artiljerijska brigada 5. divizije - artiljerijska brigada 50. divizije - artiljerijska brigada 51. divizije - artiljerijska brigada 6. korpusa - artiljerijska brigada 6. proletarske divizije - artiljerijska brigada 8. korpusa - artiljerijska brigada 9. korpusa - artiljerijska brigada Kumanovske divizije
1. inženjerska brigada - inženjerska brigada 1. armade - inženjerska brigada 14. korpusa - inženjerska brigada 3. armade - inženjerska brigada 4. armade - inženjerska brigada 7. korpusa - inženjerska brigada Generalštaba NOV in PO Makedonije
1. Konjičke brigada
1. proleterska brigada - 2. proleterska brigada - 3. proleterska brigada - 4. proleterska brigada - 5. proleterska brigada - 13. proleterska brigada "Rade Končar"
1. tenkovska brigada (NOVJ) - 2. tenkovska brigada (NOVJ)
1. željezniška brigada
Ali Khamenei
Sayyid Ali Hosseini Khamenei (perz. علی خامنه‌ای ; azer. Əli Xameneyi) je iranski političar, ajatolah i trenutni Vrhovni vođa Irana.
Rođen je 17. jula 1939. godine u sjeveroistočnom iranskom gradu Mashhadu, u porodici oca Azera i majke Perzijanke iz Jazda. Školovan je za prevodioca i služi se perzijskim, azerskim, arapskim i engleskim jezikom. Oženjen je i ima šestero djece. Bio je jedan od najistaknutijih ljudi u iranskoj revoluciji 1979. godine, a od 1981. do 1989. godine obavljao je dužnost iranskog predsjednika i aktivno je učestvovao u iransko-iračkom ratu. 4. juna 1989. godine postao je Vrhovni vođa Irana, naslijedivši na tom položaju Ruholaha Homeinija.
Ustav Jugoslavije iz 1974.
Po tom Ustavu su uvedeni paritetni odnosi između republika, konsenzus u odlučivanju, a SAP Kosovo i SAP Vojvodina (dotada pokrajine) dobile su gotovo status republika. Po osnovu ovog ustava uvedeni su novi ustavi u republikama i pokrajinama. Legalizovano je pravo na samoopredjeljenje i otcjepljenje, ali je ostalo nejasno da li su nosioci toga prava narodi ili republike. Društvena svojina proglašena je osnovnim obilježjem ekonomskog sistema. Uveden je delegatski sistem kao osnova iz koje izrastaju skupštine svih društveno-političkih i interesnih zajednica kao i organi društvenog samoupravljanja. Ustavom iz 1974. godine, Josip Broz Tito proglašen je doživotnim Predsjednikom Republike i Vrhovnim komandantom a osnovano je i Predsjedništvo SFRJ kao kolektivni organ upravljanja, koji je mehanizmima dogovora i konsenzusa trebao osigurati opstanak i djelovanje višenacionalne Jugoslavije i nakon Titove smrti.
Donošenju ovog Ustava prethodila su stalna balansiranja između centralizma i federalizma, zbog čega je druga Jugoslavija prolazila kroz brojne ustavne promjene:1946, 1953, 1963. Ustav iz 1963. godine bio je 19 puta popravljan. Preko ustavnih amandmana od 1971. i 1972, došlo se do Ustava iz 1974., koji je imao usaglašavajući karakter.
Amandmani
Reforme su nastavljene amandmanima iz 1981. i 1988. godine. Amandmani I-VIII usvojeni su 3. jula 1981. Usvojeni su principi kolektivnog rada, odlučivanja i odgovornosti. Objašnjenje za uvođenje ovih amandmana počivala je na tezi da je individualnost funkcija odlučivanja i upravljanja u sukobu sa prirodom društvene svojine, društvenog samoupravljanja, te delegatskim sistemom i ravnopravnošću naroda i narodnosti. U praksi je primjena ovih principa dovela do blokade operativne strane poslovanja i obezbjeđenja njenog kontinuiteta. Na drugoj strani odgovornost za blokadu je bila depersonalizovana.
Predsjednik i potpredsjednik Skupštine SFRJ i predsjednik vijeća Skupštine SFRJ birani su na godinu dana. Za predsjednika SIV-a nije moglo biti birano lice dva puta zaredom, dok su članovi SIV-a mogli istu funkciju obavljati dva puta zaredom.
Amandmani IX-XLVIII, usvojeni su 25. novembra 1988. Uvedena je osnova za jedinstveno tržište u Jugoslaviji i u određenoj mjeri i zakonodavnu vlast federacije. I dalje je važio konsenzus u odlučivanju o bitnim pitanjima na nivou federacije.
Zakonskom odredbom uvedena je himna SFRJ Hej Sloveni. Prije toga naziv himne regulisan je Zakonom o upotrebi grba, zastave i himne od 22. aprila 1974.
SR Hrvatska
Zahtjevi za što većom državnošću republika posebno su bili izraženi u SR Hrvatskoj gdje je tokom Hrvatskog proljeća tražena veća finansijska i politička samostalnost Hrvatske.
SR Srbija
SR Srbija se, međutim, suprotstavljala donošenju Ustava iz 1974., ali ga je formalno odbacila tek poslije smrti Josipa Broza Tita. Razlozi nezadovoljstva bila su široka ovlaštenja koja su dobile autonomne pokrajine. Ovi stavovi dolazili su pretežno od članova Srpske akademije nauka i umjetnosti (SANU)
SR Bosna i Hercegovina
Za SR Bosnu i Hercegovinu, Ustav iz 1974. godine bio je afirmativan u smislu njene državnosti jer su se prema tom Ustavu, republike definisale kao države i samoupravne zajednice. Bošnjaci su prvi put ovim Ustavom dobili ravnopravni status naroda unutar jugoslavenske zajednice i naziv Muslimani.
Ferketinec
Ferketinec (mađ. Alsóferencfalva) je naseljeno mjesto u sastavu općine Podturen, Međimurska županija, Republika Hrvatska.
Historija
Do teritorijalne reorganizacije u Hrvatskoj nalazio se u sastavu stare općine Čakovec.
Stanovništvo
Na popisu stanovništva 2011. godine, Ferketinec je imao 208 stanovnika.
Napomena: ''Od 1880. do 1910. sadrži podatke za naselje Miklavec.''
Popis 1991.
Na popisu stanovništva 1991. godine, naseljeno mjesto Ferketinec je imalo 266 stanovnika, sljedećeg nacionalnog sastava:
IC 3203
IC 3203 (također poznat kao MCG 4-29-67, PGC 39984 i UGC 7419) je spiralna galaksija koja je udaljena oko 318 miliona sg od Zemlje i nalazi se u sazviježđu Berenikina kosa. Najveći prečnik je 1,50 (139 hiljada sg) a najmanji 0,2 uglovnih minuta (18 hiljada sg). Prvo otkriće je napravio Charles Joseph Etienne Wolf 23. marta 1903. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Novi Gradac
Novi Gradac (mađ. Újgrác) je naseljeno mjesto u sastavu općine Gradina, Virovitičko-podravska županija, Republika Hrvatska.
Stanovništvo
Na popisu stanovništva 2011. godine, Novi Gradac je imao 167 stanovnika.
Popis 1991.
Na popisu stanovništva 1991. godine, naseljeno mjesto Novi Gradac je imalo 258 stanovnika, sljedećeg nacionalnog sastava: